Hoë in premierskantoor lieg glo oor kwalifikasies(Argieffoto: SA Polisie/Facebook) ŉ 40-jarige man is in hegtenis geneem in verband met bedrog wat in die premieskantoor in KwaZulu-Natal plaasgevind het. Volgens kapt. Simphiwe Mhlongo, woordvoerder van die Valke, is die verdagte Maandag deur die Valke-span wat ernstige kommersiële misdaad ondersoek, in hegtenis geneem. Die verdagtes het in 2010 om die pos van projekbestuurder aansoek gedoen en na bewering ŉ bedrieglike kwalifikasie ingedien. Hy is in diens geneem en het in 2019 om die pos van adjunkdirekteur aansoek gedoen en is daarin aangestel. Die departement van openbare administrasie het ontdek dat die verdagte se kwalifikasies bedrieglik is nadat dit nagegaan is en hy versuim het om die oorspronklike dokumente in te dien soos versoek. Daar is met dissiplinêre stappe teen hom begin. Mhlongo het gesê die premier se kantoor is uit ŉ bedrag van R3 720 422 bedrieg en dat ŉ saak van bedrog by die Pietermaritzburg-polisiestasie aanhangig gemaak is. Die verdagte sal binnekort in die hof verskyn.